แผนดูแลสุขภาพระยะยาว  Long Term Health Care
คุณเคยได้ยินข่าวที่ประเทศไทยจะเป็นศูนย์กลางการรักษาพยาบาลนานาชาติ Medical Hub มั่งไหมครับ
11 ม.ค. 2561

โดย...มงคล ลุสัมฤทธิ์ Wealth Designerคุณเคยได้ยินข่าวที่ประเทศไทยจะเป็นศูนย์กลางการรักษาพยาบาลนานาชาติ Medical Hub มั่งไหมครับได้ยินข่าวแล้วเป็นยังไงครับ รู้สึกภาคภูมิใจกับประเทศไทยนะครับ ที่ได้รับความไว้วางใจจากคนทั่วโลก ในการเข้ามาพักรักษาตัวในบ้านเราในเอเชียมี 2 ประเทศที่ประกาศว่าจะเป็น Medical Hub คือ เราและสิงคโปร์ แต่บ้านเราได้รับความนิยมสูงกว่า เพราะค่ารักษาที่ถูกกว่า บริการดีกว่าเดี๋ยวนี้เข้าโรงพยาบาลมีความรู้สึกเหมือนอยู่โรงแรมหรูหรือห้างหรูเลยด้วยการที่มีชาวต่างชาติที่กล้าจ่าย มารักษาในไทย ทางโรงพยาบาลจึงกล้าลงทุนในเครื่องไม้ เครื่องมือการรักษาที่ราคาแพงบางโรงพยาบาลเราจะเห็นคนต่างชาติโดยเฉพาะชาวอาหรับ คลุมผ้าเดินมากมายในโรงพยาบาลค่ารักษาที่จ่ายค่าเทคโนโลยีราคาแพงชาวอาหรับเหล่านี้จ่ายสบาย แต่คนไทยที่เข้าโรงพยาบาลเหล่านี้ เห็นใบเสร็จค่ารักษาก็อาจ “หลับ”หลายปีมานี้อัตราการเพิ่มขึ้นของค่ารักษาในบ้านเราเพิ่มปีละ 7-10% เรียกได้ว่ามีอัตราเงินเฟ้อค่ารักษาติดอันดับโลกเลยสมมติว่าหากคุณผ่าตัดไส้ติ่งเมื่อ 10 ปีที่แล้ว ค่ารักษา 4 หมื่นบาท เป็นวันนี้อย่างน้อยๆ ต้อง 1.1 แสนบาท !!!อันนี้แค่ค่ารักษาแบบเด็กๆ นะครับ หลายปีก่อนผมผ่าตัดไซนัสในโพรงจมูก นอน 2 คืน ใบเสร็จที่ออก 2.2 แสนบาท ไซนัสหาย ไมเกรนมาแทน ฮาๆๆๆเมื่อค่ารักษาแพงขึ้นขนาดนี้ เพื่อเป็นการโอนย้ายความเสี่ยงเรื่องนี้ การประกันสุขภาพจึงเป็นสิ่งที่จำเป็นต้องมีมากๆ ในยุคนี้ประกันสุขภาพหลากหลาย ทั้งรักษาโรคทั่วไป และโรคร้ายแรง เช่น มะเร็ง ค่าเบี้ยประกันก็มากหรือน้อย ตามแผนสุขภาพที่เราเลือกแต่สิ่งหนึ่งที่คนทำประกันสุขภาพอาจไม่ได้สนใจหรือบางทีตัวแทนลืมที่จะบอก คือ เบี้ยประกันสุขภาพและโรคร้ายแรงมีการปรับเพิ่มขึ้นตามอายุยิ่งอายุมากความเสี่ยงต่อการเจ็บป่วยมากขึ้น เบี้ยก็ยิ่งสูงมากขึ้นด้วยยกตัวอย่างหากคุณทำประกันสุขภาพ และโรคร้ายแรงตอนอายุ 30 แผนพอใช้รักษาโรงพยาบาลดีๆ ได้ เบี้ยตกประมาณ 3.1 หมื่นบาทพออายุเพิ่มเป็น 51 เบี้ยเป็น 7.2 หมื่นบาท อายุ 61 เบี้ยเป็น 1.34 แสนบาท อายุ 71 เบี้ยเป็น 1.43 แสนบาท อายุ 76 เบี้ยเป็น 1.99 แสนบาทดูเบี้ยที่เพิ่มสิครับจากอายุ 30 ถึงอายุ 76 เพิ่มขึ้นกว่า 600% อายุก็มากขึ้น ทำงานก็น้อยลง รายได้ก็น้อยลง แล้วจะหาเงินที่ไหนมาจ่ายเบี้ยประกันสุขภาพล่ะครับถ้าลูกหลานไม่ช่วยจ่ายให้ ก็อาจต้องยกเลิก ทั้งๆ ที่อายุมากขึ้นความจำเป็นเรื่องความคุ้มครองสุขภาพก็มากขึ้นแล้วจะทำยังไงดีล่ะในต่างประเทศนอกจาก ต้องเก็บเงินเพื่อเกษียณแล้ว ต้องเก็บเงินเผื่อจ่ายเบี้ยประกันสุขภาพ ที่เขาเรีกว่า Long-term Health Care อีกด้วยเห็นค่าใช้จ่ายหลังเกษียณแล้ว เชื่อผมหรือยังล่ะครับว่า หากไม่วางแผนเก็บเงินในวันนี้ชีวิตในอนาคต...หุหุ